**ΑΝΑΚΟΙΝΩΣΗ ΤΗΣ ΔΙΕΥΘΥΝΣΗΣ ΥΔΑΤΩΝ ΔΥΤΙΚΗΣ ΜΑΚΕΔΟΝΙΑΣ**

**ΠΑΡΑΤΑΣΗ ΙΣΧΥΟΣ ΑΔΕΙΩΝ ΧΡΗΣΗΣ ΥΔΑΤΟΣ**

**ΌΡΟΙ ΚΑΙ ΠΡΟΫΠΟΘΕΣΕΙΣ**

 Η Διεύθυνση Υδάτων Δυτικής Μακεδονίας της Αποκεντρωμένης Διοίκησης Ηπείρου Δυτικής Μακεδονίας ενημερώνει το ενδιαφερόμενο κοινό ότι με το ΦΕΚ 3119/Β/20.06.2025, δημοσιεύτηκε η με αριθ. πρωτ. ΥΠΕΝ/ΔΠΔΥΠ/68264/1004/20.06.2025 Κοινή Υπουργική Απόφαση με θέμα «Παράταση ισχύος των αδειών χρήσης ύδατος - τροποποίηση της υπ. αριθ. 146896/27.10.2014 Κ.Υ.Α *«Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»*, **η οποία παρατείνει τη διάρκεια ισχύος των Αδειών Χρήσης Νερού ενεργών έργων αξιοποίησης υδατικών πόρων έως ένα έτος (1) μετά την 3η Αναθεώρηση των Σχεδίων Διαχείρισης της περιοχής λεκάνης απορροής ποταμών και όχι νωρίτερα από την 31/12/2028 υπό όρους και προϋποθέσεις. Με την ρύθμιση αυτή δεν απαιτείται η έκδοση Απόφασης ή άλλου είδους εγγράφου από τη Διεύθυνση Υδάτων αναφορικά με τη διάρκεια ισχύος των αδειών χρήσης ύδατος που έχουν εκδοθεί.**

**Ειδικότερα διευκρινίζονται τα εξής :**

Α) **Όλες** **οι Άδειες Χρήσης Ύδατος που έχουν εκδοθεί μετά την 27/10/2014 παρατείνονται αυτοδίκαια** (δηλαδή χωρίς την υποχρέωση υποβολής αίτησης από τους δικαιούχους και χωρίς την έκδοση σχετικής απόφασης ή άλλου είδους εγγράφου από τη Διεύθυνση Υδάτων) έως ένα έτος (1) μετά την 3η Αναθεώρηση των Σχεδίων Διαχείρισης της περιοχής λεκάνης απορροής ποταμών και όχι νωρίτερα από την 31/12/2028 , **υπό την προϋπόθεση ότι τα έργα αξιοποίησης υδατικών πόρων είναι ενεργά, οι δραστηριότητες τις οποίες εξυπηρετούν είναι σε λειτουργία, δεν έχουν μεταβληθεί τα στοιχεία, οι όροι και τα τεχνικά χαρακτηριστικά τους** και πληρούνται οι απαιτήσεις του Ν3199/2003 και της εξουσιοδοτικής αυτού ΚΥΑ 146896/27.10.2014 «Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»

Β) **Οι Άδειες Χρήσης Ύδατος που έχουν εκδοθεί** **από 20/12/2005 έως και 27/10/2014** (και έκτοτε δεν έχουν τροποποιηθεί) και αφορούν **σε ενεργά έργα αξιοποίησης υδατικών πόρων και εξυπηρετούν δραστηριότητες που είναι σε λειτουργία**  παρατείνονται έως ένα έτος (1) μετά την 3η Αναθεώρηση των Σχεδίων Διαχείρισης της περιοχής λεκάνης απορροής ποταμών και όχι νωρίτερα από την 31/12/2028 και δεν απαιτείται η έκδοση Απόφασης ή άλλου είδους εγγράφου από τη Διεύθυνση Υδάτων **που να αφορά στο ζήτημα αυτό, υπό την προϋπόθεση ότι ο κάθε δικαιούχος άδειας ή νόμιμος/η εκπρόσωπός του υποχρεούται να υποβάλλει μέχρι τις 30/06/2026 Υπεύθυνη Δήλωση** του ν.1599/1986, στην οποία να δηλώνει ότι:

«1)Τηρούνται οι όροι και οι προϋποθέσεις της Άδειας Χρήσης Νερού με \***αρ.πρωτ**………….…\***ημερομηνία:……/..…/…..… ,** με κωδικό γεώτρησης ΚΑ: ……………………………...(συμπληρώνεται εφόσον υπάρχει) , ΑΔΑ: …………….…………… (συμπληρώνεται εφόσον υπάρχει) και **\*δικαιούχους την/τον/τους**………………………………..… και γενικότερα οι όροι και οι προϋποθέσεις λειτουργίας έργων αξιοποίησης υδατικών πόρων όπως προβλέπονται στην ΚΥΑ 146896/27-10-2014 όπως ισχύει

2) Οι συντεταγμένες του έργου αξιοποίησης υδατικών πόρων σε σύστημα ΕΓΣΑ ’87 είναι:

**\* Χ=…………………… \*Υ=………………**

3)Έχω έννομο συμφέρον, ως δικαιούχος χρήσης του αδειοδοτούμενου έργου αξιοποίησης υδατικών πόρων και των εξυπηρετούμενων από αυτό εκτάσεων/εγκαταστάσεων. Οι ανάγκες σε νερό που περιγράφονται στην άδεια χρήσης νερού δεν ικανοποιούνται από άλλο έργο αξιοποίησης υδατικών πόρων.

4)\***Ο σειριακός αριθμός του υδρομέτρου είναι** …………………………..…… και η \***τρέχουσα ένδειξη είναι** ….……………..…………………κ.μ. \***με ημερομηνία καταγραφής** ………………/………/………..…, όπως **φαίνεται και στην \*συνημμένη φωτογραφική τεκμηρίωση.»**

**ΓΙΑ ΤΟΝ ΕΝΤΟΠΙΣΜΟ ΤΟΥ ΕΡΓΟΥ ΑΞΙΟΠΟΙΗΣΗΣ ΥΔΑΤΙΚΩΝ ΠΟΡΩΝ ΚΑΙ ΤΟΝ ΠΡΟΣΔΙΟΡΙΣΜΟ ΤΩΝ ΣΥΝΤΕΤΑΓΜΕΝΩΝ Χ , Υ ΣΕ ΕΓΣΑ’87 ΟΙ ΕΝΔΙΑΦΕΡΟΜΕΝΟΙ ΜΠΟΡΟΥΝ ΝΑ ΧΡΗΣΙΜΟΠΟΙΟΥΝ ΤΗΝ ΥΠΗΡΕΣΙΑ ΘΕΑΣΗΣ ΤΟΥ ΕΘΝΙΚΟΥ ΜΗΤΡΩΟΥ ΣΗΜΕΙΩΝ ΥΔΡΟΛΗΨΙΑΣ (Ε.Μ.Σ.Υ.) ΕΔΩ :** [**http://lmt.ypeka.gr/public\_view.html**](http://lmt.ypeka.gr/public_view.html)

**Η ΥΠΕΥΘΥΝΗ ΔΗΛΩΣΗ ΠΟΥ ΑΝΑΦΕΡΕΤΑΙ ΠΑΡΑΠΑΝΩ ΑΠΑΙΤΕΙΤΑΙ ΝΑ ΕΙΝΑΙ ΘΕΩΡΗΜΕΝΗ ΩΣ ΠΡΟΣ ΤΟ ΓΝΗΣΙΟ ΥΠΟΓΡΑΦΗΣ, ΕΙΤΕ ΜΕΣΩ ΔΗΜΟΣΙΑΣ ΥΠΗΡΕΣΙΑΣ ΕΙΤΕ ΜΕΣΩ ΤΗΣ ΕΦΑΡΜΟΓΗΣ gov.gr ΚΑΙ ΘΑ ΠΡΕΠΕΙ ΝΑ ΕΙΝΑΙ ΣΥΜΠΛΗΡΩΜΕΝΑ ΤΑ ΥΠΟΧΡΕΩΤΙΚΑ ΠΕΔΙΑ ΜΕ ΑΣΤΕΡΙΣΚΟ ΠΡΟΚΕΙΜΕΝΟΥ ΝΑ ΤΑΥΤΟΠΟΙΕΊΤΑΙ ΤΟ ΕΡΓΟ ΑΞΙΟΠΟΙΗΣΗΣ ΥΔΑΤΙΚΩΝ ΠΟΡΩΝ ΚΑΙ ΝΑ ΕΙΝΑΙ ΔΥΝΑΤΗ Η ΕΓΓΡΑΦΗ ΤΟΥ ΣΤΟ Ε.Μ.Σ.Υ (Εθνικό Μητρώο Σημείων Υδροληψίας)**

**ΟΙ ΕΝΔΙΑΦΕΡΟΜΕΝΟΙ ΜΠΟΡΟΥΝ ΝΑ ΑΝΤΛΗΣΟΥΝ ΤΗΝ ΥΠΕΥΘΥΝΗ ΔΗΛΩΣΗ**

**ΕΔΩ ΧΧΧΧΧΧΧΧ**

**ΟΙ ΕΝΔΙΑΦΕΡΟΜΕΝΟΙ**

**ΘΑ ΠΡΕΠΕΙ ΝΑ ΑΠΟΣΤΕΙΛΟΥΝ ΤΗΝ ΠΑΡΑΠΑΝΩ ΥΠΕΥΘΥΝΗ ΔΗΛΩΣΗ ΜΑΖΙ ΜΕ ΤΗ ΦΩΤΟΓΡΑΦΙΚΗ ΤΕΚΜΗΡΙΩΣΗ ΥΔΡΟΜΕΤΡΟΥ :**

**(ΓΙΑ ΤΟΥΣ ΔΙΚΑΙΟΥΧΟΥΣ ΧΡΗΣΤΕΣ ΣΤΗΝ ΔΥΤΙΚΗ ΜΑΚΕΔΟΝΙΑ)**

**– είτε ταχυδρομικά στην διεύθυνση**

Αποκεντρωμένη Διοίκηση Ηπείρου- Δυτικής Μακεδονίας

Διεύθυνση Υδάτων Δυτικής Μακεδονίας

Περιοχή Ζ.Ε.Π., 1ος όροφος, Τ.Κ. 50100, Κοζάνη

**– είτε με ηλεκτρονικό ταχυδρομείο:**

Υπ’ όψη κ. Καμπουρίδη Νικολάου, τηλ. 2461053651, e-mail: kampouridisnik@apdhp-dm.gov.gr

Υπ’ όψη κ. Κύρινα Αστέριου, τηλ. 2461053641, e-mail: akyrinas@apdhp-dm.gov.gr

**Σε περίπτωση μη συμμόρφωσης με τα ανωτέρω επιβάλλονται οι εξής κυρώσεις :**

i) σε περίπτωση που ο δικαιούχος ή νόμιμος εκπρόσωπός του δεν υποβάλλει ή υποβάλλει εκπρόθεσμα την προβλεπόμενη υπεύθυνη δήλωση επιβάλλεται πρόστιμο από 300€ έως 1.000€

ii) σε περίπτωση που δικαιούχος ή ο νόμιμος εκπρόσωπός του δηλώνει ψευδώς ή απεικονίζει την υπάρχουσα κατάσταση κατά τρόπο ώστε να παραπλανά την αρμόδια Διεύθυνση Υδάτων της Αποκεντρωμένης Διοίκησης πέραν των κυρώσεων που προβλέπονται στον ν. 1599/1986, επιβάλλεται επιπλέον και πρόστιμο 3.000 ευρώ

Γ)Οι δικαιούχοι χρήστες που έχουν ήδη υποβάλλει αίτηση ανανέωσης άδειας χρήσης νερού δεν χρειάζεται να προβούν σε άλλη ενέργεια

Δ) Οι δικαιούχοι υφιστάμενων ενεργών έργων αξιοποίησης υδατικών πόρων που δεν εμπίπτουν στις ανωτέρω περιπτώσεις (Α,Β,Γ) εξακολουθούν να υπάγονται στις λοιπές διατάξεις της ΚΥΑ 145026/14-1-2014 (ΦΕΚ 31/Β) *«Σύσταση , διαχείριση και λειτουργία Εθνικού Μητρώου Σημείων Υδροληψίας (Ε.Μ.Σ.Υ) από Επιφανειακά και Υπόγεια Υδατικά Συστήματα»* και της Κ.Υ.Α 146896/27.10.2014 *«Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»* και υποχρεούνται (εάν δεν έχουν ήδη υποβάλλει αίτηση) σε υποβολή αίτησης άδειας χρήσης νερού/αίτηση τροποποίησης άδειας χρήσης νερού στις υπηρεσίες υποδοχής των οικείων ΟΤΑ Α’ βαθμού

E) Για τα ανενεργά έργα αξιοποίησης υδατικών πόρων πρέπει να τηρούνται οι υποχρεώσεις εγγραφής τους στο Εθνικό Μητρώο Σημείων Υδροληψίας (Ε.Μ.Σ.Υ.) σύμφωνα με την παράγραφο 3 του άρθρου 1 της υπ.αρ. 145026/2014 ΚΥΑ *«Σύσταση διαχείριση και λειτουργία Εθνικού Μητρώου Σημείων Υδροληψίας (Ε.Μ.Σ.Υ) από Επιφανειακά και Υπόγεια Υδατικά Συστήματα» ό*πως ισχύει, καθώς και οι υποχρεώσεις σφράγισης ή καταστροφής τους σύμφωνα με τις διατάξεις της παραγράφου 2 του άρθρου 11 της υπ. αριθ. 146896/27.10.2014 Κ.Υ.Α *«Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»*

Σε περίπτωση που πρόκειται να χρησιμοποιηθούν ανενεργά έργα αξιοποίησης υδατικών πόρων , έστω και περιοδικά , θα πρέπει να εκδοθεί άδεια χρήσης ύδατος σύμφωνα με τις σχετικές προβλέψεις των άρθρων 4,5 και 6 της υπ. αριθ. 146896/27.10.2014 Κ.Υ.Α *«Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»*

ΣΤ) **Προσοχή.** Σε περιπτώσεις που έχουν αλλάξει στοιχεία της άδειας (πχ δικαιούχος, χρήση, ποσότητα) **απαιτείται τροποποίηση της άδειας χρήσης** με αίτηση που υποβάλλεται στις κατά τόπους υπηρεσίες υποδοχής (οικείοι ΟΤΑ Α’ βαθμού)

**ΣΥΧΝΕΣ ΕΡΩΤΗΣΕΙΣ**

1. **Ποιες άδειες χρήσης ύδατος παρατείνονται αυτοδίκαια με τη νέα ΚΥΑ;**

Όλες οι Άδειες Χρήσης Ύδατος για ενεργά έργα αξιοποίησης υδατικών πόρων που έχουν εκδοθεί μετά την **20/12/2005** παρατείνονται.

Οι άδειες που έχουν εκδοθεί μετά την **27/10/2014** παρατείνονται αυτοδίκαια, δηλαδή χωρίς την υποχρέωση υποβολής αίτησης από τον δικαιούχο

Για τις άδειες που έχουν εκδοθεί από **20/12/2005 έως και 27/10/2014** θα πρέπει να υποβληθεί **τυποποιημένη Υπεύθυνη Δήλωση** από τους δικαιούχους χρήστες έως **30/6/2026**

1. **Μέχρι πότε ισχύει η παράταση των αδειών με τη νέα ΚΥΑ;**

Η παράταση ισχύει ως ένα (1) έτος μετά την 3η αναθεώρηση των σχεδίων διαχείρισης και όχι πριν την **31/12/2028** υπό όρους και προϋποθέσεις όπως αναγράφονται παραπάνω στην Ανακοίνωση

1. **Για τις άδειες που εκδόθηκαν από την 27/10/2014 και μετά χρειάζεται κάποια ενέργεια;**

Όχι, όλες οι άδειες που έχουν εκδοθεί στο διάστημα αυτό, καθώς και οι διοικητικές πράξεις που αφορούν σε τροποποιήσεις αδειών (αποφάσεις τροποποίησης αδειών), παρατείνονται αυτοδίκαια έως ένα (1) έτος μετά την 3η αναθεώρηση των σχεδίων διαχείρισης και όχι πριν την 31/12/2028.

1. **Σε ποιες περιπτώσεις πρέπει να κατατεθεί Υπεύθυνη Δήλωση τήρησης των όρων της άδειας χρήσης νερού;**

Στις άδειες χρήσης νερού ενεργών έργων αξιοποίησης υδατικών πόρων που έχουν εκδοθεί από 20/12/2005 έως και 27/10/2014 και έκτοτε δεν έχουν τροποποιηθεί.

1. **Τι λοιπά στοιχεία πρέπει να καταθέσω μαζί με την Υπεύθυνη Δήλωση;**

Πρόσφατη φωτογραφία υδρομέτρου, όπου διακρίνονται ευκρινώς η ένδειξη και ο σειριακός του αριθμός.

1. **Σε ποια υπηρεσία θα καταθέσω την απαιτούμενη Υπεύθυνη Δήλωση;**

Στη Διεύθυνση Υδάτων Δυτικής Μακεδονίας στα στοιχεία επικοινωνίας που αναφέρονται στην Ανακοίνωση.

1. **Μέχρι πότε μπορώ να καταθέσω την Υπεύθυνη Δήλωση τήρησης των όρων της άδειας χρήσης με τα λοιπά απαιτούμενα στοιχεία, εάν ανήκω στην κατηγορία αυτή;**

Μέχρι **τις 30/06/2026.**

1. **Τι κυρώσεις θα έχω εάν δεν καταθέσω την Υπεύθυνη Δήλωση με τα συνημμένα απαιτούμενα δικαιολογητικά στον προβλεπόμενο χρόνο ή υποβάλλω εκπρόθεσμα την Υπεύθυνη Δήλωση;**

Επιβάλλεται πρόστιμο από 300€ έως 1.000€.

1. **Έχω άδεια χρήσης νερού που εκδόθηκε πριν την 20/12/2005. Τι ισχύει στην περίπτωση αυτή;**

Υποβάλλεται (εάν δεν έχει ήδη υποβληθεί) για ενεργά έργα αξιοποίησης υδατικών πόρων αίτηση άδειας χρήσης νερού στις υπηρεσίες υποδοχής των οικείων ΟΤΑ Α’ βαθμού

1. **Έχω άδεια που εκδόθηκε μεταξύ 20/12/2005 και 27/10/2014 και μου δόθηκε έγγραφο αυτοδίκαιης παράτασης. Θα πρέπει να υποβάλλω Υπεύθυνη Δήλωση;**

Ναι.

1. **Πότε πρέπει να κάνω αίτημα για τροποποίηση της Άδειας Χρήσης Νερού;**

Εάν αλλάξουν ή έχουν αλλάξει στοιχεία της άδειας χρήσης νερού, όπως πχ η χρήση του νερού, η ποσότητα, τα τεχνικά χαρακτηριστικά του έργου, ή ο δικαιούχος χρήστης. Το αίτημα τροποποίησης άδειας χρήσης υποβάλλεται στις υπηρεσίες υποδοχής των οικείων ΟΤΑ Α’ βαθμού με τα απαραίτητα δικαιολογητικά.

1. **Έχω υποβάλλει ήδη αίτηση ανανέωσης άδειας χρήσης νερού. Χρειάζεται να κάνω κάποια άλλη ενέργεια; Θα ενημερωθώ από την Διεύθυνση Υδάτων για την εξέλιξη της αίτησής μου;**

Όχι. Αρκεί η αίτηση ανανέωσης που έχει ήδη υποβληθεί. Δεν προβλέπεται η έκδοση απόφασης ή/και άλλου είδους εγγράφου από τη Διεύθυνση Υδάτων που να αφορά στην παράταση διάρκειας ισχύος των αδειών

1. **Εκδίδεται Απόφαση για την παράταση της διάρκειας ισχύος των αδειών χρήσης ύδατος;**

Όχι, δεν εκδίδεται απόφαση ή άλλο έγγραφο από την Δ/νση Υδάτων που να αφορά στην παράταση της διάρκειας ισχύος των αδειών

1. **Έχω ανενεργό σημείο υδροληψίας , δηλαδή σημείο που δεν χρησιμοποιείται. Χρειάζεται να κάνω κάποια ενέργεια;**

Ναι. Για τα ανενεργά έργα αξιοποίησης υδατικών πόρων πρέπει να τηρούνται οι υποχρεώσεις εγγραφής τους στο Εθνικό Μητρώο Σημείων Υδροληψίας (Ε.Μ.Σ.Υ.) σύμφωνα με την παράγραφο 3 του άρθρου 1 της υπ.αρ. 145026/2014 *ΚΥΑ «Σύσταση διαχείριση και λειτουργία Εθνικού Μητρώου Σημείων Υδροληψίας (Ε.Μ.Σ.Υ) από Επιφανειακά και Υπόγεια Υδατικά Συστήματα»* όπως ισχύει, καθώς και οι υποχρεώσεις σφράγισης ή καταστροφής τους σύμφωνα με τις διατάξεις της παραγράφου 2 του άρθρου 11 της υπ. αριθ. 146896/27.10.2014 Κ.Υ.Α *«Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»*

Σε περίπτωση που πρόκειται να χρησιμοποιηθούν ανενεργά έργα αξιοποίησης υδατικών πόρων , έστω και περιοδικά , θα πρέπει να εκδοθεί άδεια χρήσης ύδατος σύμφωνα με τις σχετικές προβλέψεις των άρθρων 4,5 και 6 της υπ. αριθ. 146896/27.10.2014 Κ.Υ.Α «Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις»